Oekosoph

Oekosoph ass den Numm vun engem benevole gefouerte Bistro am Pafendall an der Stad Lëtzebuerg, dee sech op Gesellschaftsspiller spezialiséiert huet.

Den Oekosoph gëtt vum Mouvement écologique am Oekozenter Pafendall bedriwwen.Adress: 6, rue Vauban. L-2663 Lëtzebuerg. Et ginn ausschliisslech Produiten aus biologescher Landwirtschaft zerwéiert.

Dernieft gi reegelméisseg Konversatiounsowenter op Lëtzebuergesch fir auslännesch Matbierger an Owenter mat Pianosmusek organiséiert.

Vum Mäerz 2016 un kënne ronn 20 verschidden Fachzäitschrëften aus der Bibliothéik vum Oekozenter Pafendall am Oekosoph gelies ginn, an eng Bicher-Tauschkëscht erlaabt et, fir nei a gebraucht Bicher matzehuelen oder lass ze ginn.

Den Oekosoph ass zweemol an der Woch op, Mëttwochs a Freides.

Spiller
Nieft Spiller a Molbicher fir Kanner stinn eng Rei vu Gesellschaftsspiller zur Verfügung:

Back Gammon
Das Pferd von Troja
De Ramplassang – e Spill mam Superjhemp
Kaartespiller (normal, Tarot, Konter a Matt), 
Kniffel
Mensch ärgere dich nicht
Memory
Millchen
Multi Würfelteller
Othello
Quadromanie
Schach
Voltaire

Um Spaweck
Internetsäit vum Oekosoph um Site vum Meco

Kategorie:Bistroen zu Lëtzebuerg